Boteya เป็นร้านอาหารญี่ปุ่นในเครือของ Botejyu สำหรับ Botejyu จะเป็นร้านอาหารญี่ปุ่นที่มีวัตถุดิบมาจากโอซาก้า ส่วน Boteya ที่ CTW นี้ จะเป็นการเอาของดีในแต่ละจังหวัดของญี่ปุ่นมารวมกันในร้านนี้ร้านเดียว เรียกได้ว่าเดินเข้า Boteya อะไรดีอะไรเด็ดของญี่ปุ่นต้องเจอในร้านนี้หล่ะ แล้วก็วัตถุดิบหลายๆอย่างนำเข้ามาจากญี่ปุ่นด้วย ร้านนี้ตั้งอยู่ชั้น 3 โซน Beacon เกือบๆจะถึงทางเชื่อมไป Isetan ติดกับร้าน Saboten

รายการอาหารที่นี่มีหลากหลายมากจริงๆ ตัวเมนูเด็ดของที่ร้านจะเป็นโอโกะโซบะ ยากิโซบะ จริงๆ ก็ขึ้นอยู่ที่ความชอบของแต่ละคนด้วยเนอะ จากที่เราได้ลองไปคือชอบอยู่หลายเมนู แล้วที่สำคัญคือราคาไม่แพงเลยเมื่อเทียบกับปริมาณ

• ซีซ่าสลัดไข่ออนเซนและเบคอน (170.-) สลัดชามโตใหญ่มาก แล้วจานนี้บอกก่อนเลยว่าเป็นซีซ่าสลัดที่เราไม่เคยกินมาก่อน รสชาติดีทีเดียว ให้เยอะแถมอร่อยด้วยเพิ่มความฟินด้วยไข่ออนเซน แล้วก็เบคอนได้มาเยอะพอสมควรเลยค่ะ แนะนำๆ
• โอซาก้าสลัดหมูชาบูชาบู (150.-) ถ้าใครชอบสลัดแบบที่ราดด้วยน้ำสลัดงา เราแนะนำจานนี้เลยค่ะ ส่วนหมูชาบูจะเป็นแบบติดมันรสออกหวานๆ เค็มๆ เราว่าเมนูนี้เด็ดตรงหมูชาบูนี้หล่ะ กินแล้วเพลินมากๆ
• ปีกไก่คาราอาเกะ (100.-) จานนึงจะมี 4 ชิ้นค่ะ ปีกไก่ทอดมาร้อนๆ หนังกรอบมาก หนังนี่ทั้งกรอบทั้งอร่อย แต่เครื่องไม่เข้าเนื้อไก่เลย ยังไงเมนูนี้อย่าทิ้งไว้นานนะ เดี๋ยวหนังจะไม่กรอบแล้วมันจะเหนียวแทน
• ซีฟู๊ดสเปเชียลโอโกะโซบะ (290.-) จริงๆ จะมีอยู่2-3แบบเลย เสิร์ฟมาในกะทะร้อนๆ ด้านบนเป็นแป้งนุ่มๆ ด้านล่างเป็นเส้นโซบะผสมกับเครื่องทะเล เมนูนี้อร่อยครบตรงซอสของทางร้านได้รสที่ลงตัว เครื่องแน่นใช้ได้ สมแล้วที่เป็นเมนูแนะนำของทางร้านค่ะ
• ข้าวหน้าหมูย่างไข่ (220.-) เป็นข้าวกับเนื้อหมูวางด้านบนพร้อมไข่อีก2ฟอง ไข่แดงนี่เยิ้มๆ เลย สั่งแล้วเอามาแชร์กันได้ค่ะจะได้ลองกินหลายๆ อย่าง ซอสเด็ดทั่วถึงข้าว เนื้อหมูชาชูนุ่มดีค่ะ
• โอซาก้ายากิโซบะลาวา (280.-) ยอมรับเลยว่ายากิโซบะเค้าเด็ดดีจัง เมนูนี้รสจะคล้ายๆกระเพรา ซอสเข้มข้นแต่เมนูนี้สำหรับเราอาจไม่โดนเท่าไหร่ เพราะคล้ายกระเพรา แต่เราชอบเส้นโซบะร้านนี้จัง -- แต่คิดว่าคนญี่ปุ่นน่าจะชอบนะ เพราะนอกจากข้าวมันไก่ที่คนญี่ปุ่นชอบ ข้าวผัดกระเพรานี่ก็ตามมาติดๆ หล่ะ แล้วก็ชาวต่างน่าจะชอบทั้งกลิ่นกระเพราและความเข้มข้นของตัวซอส
• ข้างหน้าหมูย่างคารูบิ (280.-) เสิร์ฟมาใหญ่เว่อวังมากๆ เหมาะที่จะกินสัก2คนนะ เราว่าเมนูนี้ข้าวมันแห้งๆไปหน่อยแบบไม่ติดซอสมากเท่าไหร่ ตัวหมูเหนียวไปนิด
• โดนาเบะหมู (380.-) เมนูนี้เราชอบมาก เป็นเนื้อหมูวางบนผักแล้วก็เห็ดเข็มทอง ซึ่งจะถูกวางอยู่ในหม้อที่มีรู ด้านล่างเป็นน้ำซุปซึ่งพอโดนความร้อนจะมีไอของน้ำซุปมาถูกผักและหมูซึ่งเกือบสุกมาแล้ว วิธีการจะเหมือนกับการนึ่ง น้ำซุปจะทำให้เนื้อหมูกับผักมีรสหวานขึ้น ส่วนน้ำซุปเองก็อร่อย (น้ำซุปจะมีไม่มาก) แต่เค็มไปนิด ทางร้านแนะนำให้นำมาคลุกกินกับข้าวแล้วจะได้รสที่พอดี แต่เราว่ากินซุปเปล่าๆก็อร่อยดีนะ

ของคาวแล้วก็ต้องต่อของหวาน
• มิลล์พุดดิ้ง (50.-) เป็นพุดดิ้งที่เนื้อเหลวคล้ายๆโยเกิร์ต แต่รสชาติได้รสน๊มนม แบบหวานมันกำลังดี ถามว่าชอบมั้ย ตอบเลยว่าชอบมาก แต่เนื้อไม่เด้งๆ เท่าไหร่
• ช็อกโกแลตพุดดิ้ง (50.-) เมนูนี้จะไม่เหมือนพุดดิ้งนมเท่าไหร่ เมนูนี้จะเซตตัวสัมผัสได้ถึงความเป็นพุดดิ้งกว่า แต่รสช็อคโกแลตส่วนตัวเราว่าค่อนข้างธรรมดาเหมือนนมช็อคโกแลต ส่วนวัตถุดิบของทั้งคู่นำเข้ามาเลยค่ะ  เมนูนี้ชอบส้มซะงั้น

ร้านนี้ไม่มี vat กับ service charge นะคะ ร้านพึ่งเปิดได้ไม่นาน อาจจะมีที่น้องพนักงานยังอธิบายไม่ถูกบ้างค่ะ แต่บริการโอเคเลยค่ะ มากินร้านนี้มีอาหารหลากหลายจริงๆ ค่ะ เราแนะนำเลย เพราะส่วนตัวก็ชอบและที่สำคัญราคากำลังดีเลย ????